Τα **Βόρεια Αστέρια**, γνωστοί και ως **Βορ.Ας**, ήταν Ελληνικό hip-hop συγκρότημα από τη Θεσσαλονίκη. Ιδρύθηκε το 1999 και αποτελούνταν από τους Μικρό Κλέφτη, Λεξ, Τζαμάλ, Ζήνων και Mondi. Στην αρχική δομή του συγκροτήματος συμμετείχε ο 3D, ο Des και ο Aldo. H στιχουργική τους δείχνει να είναι επηρεασμένη από τη ζωή και την καθημερινότητά τους. Η πόλη τους, η Θεσσαλονίκη, αναφέρονταν επανειλημμένα σε κομμάτια όπως το *Θερμή Θεσσαλονίκη* και το *24/7*.

Ιστορία
-------

Ξεκίνησαν ως graffiti crew στη Θεσσαλονίκη το 1997, αλλά η φιλία των παιδικών χρόνων και η από κοινού αγάπη για τη μουσική οδήγησε στη σύνθεση του συγκροτήματος το 1999. Η δημιουργία οφείλεται στην ένωση τριών ραπ σχημάτων, των Άλυτων Γρίφων (3D, Μικρός Κλέφτης, Aldo), των Χάσμα (Λεξ, Τζαμάλ, Mondi) και Παρείσακτων (Ζήνων, Des), τα οποία ήταν γκρουπ τα οποία δούλευαν τα μέλη στο παρελθόν. Οι Χάσμα και η Παρείσακτοι εν συνεχεία έπαψαν να υφίσταται, με σκοπό την πλήρη αφοσίωση των μελών στο Βορ.Ας. 

  

Από το 1999, τα Βόρεια Αστέρια παρήγαν και έγραφαν μονοί τους τη μουσική τους. Την παραγωγή των κομματιών είχε αναλάβει ο Mondi με τον Μικρό Κλέφτη, ενώ συχνά συμμετείχαν ο Dof και ο Aldo. Τη μίξη συνήθως αναλάμβανε ο Squeezy Anks.

Το 2003 κυκλοφόρησαν ανεξάρτητα οι πέντε πρώτοι δίσκοι τους, ως αποτέλεσμα των προηγούμενων χρόνων προετοιμασίας. Μέσα στο 2003, αυτές οι δουλειές μοιραστήκαν δωρεάν μέσα από τις συναυλίες στις οποίες έλαβαν μέρος. Την επόμενη χρονιά κυκλοφορεί ο επόμενος δίσκος τους, το Χαλαρότερα, το οποίο μοιράζεται από χέρι σε χέρι στις συναυλίες τους και αργότερα στο διαδίκτυο. Μέσα στα επόμενα χρόνια, κυκλοφορούν σόλο δουλειές αλλά και πρότζεκτς με τα μέλη του σχήματος. Σημαντικό γεγονός αποτελεί η αποχώρηση του 3D (Άκη), τον Αύγουστο του 2008, ύστερα από ρίξη με τον Μικρό Κλέφτη για προσωπικούς λόγους, το οποίο οδήγησε στην διάλυση των Άλυτων Γρίφων και στην τελική αλλαγή της σύστασης των μελών των Βορείων Αστεριών.

Μέχρι και την αλλαγή της δεκαετίας, τα Βόρεια Αστέρια είχαν απορρίψει τις προτάσεις των δισκογραφικών εταιριών, παραμένοντας underground από το ξεκίνημα της καριέρας τους.

Ωστόσο, μέσα στο 2010, αποφάσισαν να συνεργαστούν με μια ανεξάρτητη ραπ δισκογραφική εταιρία, την Ηχοκρατορία. Πολλοί κατέκριναν αυτήν την απόφαση, λέγοντας πως "ξεπουλήθηκαν". Όμως ο Λεξ απάντησε σε αυτές τις κριτικές λέγοντας χαρακτηριστικά: "Δεν γίνεσαι εμπορικός άμα το CD σου μπεις στο ράφι, παρά μόνο αν αλλάξεις το υλικό σου, για να μπει στο ράφι". Παρόλαυτα, τα Βορ.Ας, σχεδόν αλώβητοι από όλα αυτά συνέχισαν τις ηχογραφήσεις, πλέον υπό την καθοδήγηση του Ηχοκράτορα. Αρχικά κυκλοφορεί ο δίσκος "Τα Αυθεντικά Της Πόλης" το καλοκαίρι του ίδιου ετους, ενώ στις 23 Δεκέμβριου του 2010, κυκλοφορεί και ο τελευταίος επίσημος δίσκο τους, το "5 Αστέρων". Μέσα στο επόμενο έτος, κυκλοφορούν τρία βίντεοκλιπ από τραγούδια του άλμπουμ, το "Καλύτερες Μέρες", το "Ό,τι Έχουμε Είμαστε Εμείς" και το "Επιδρομή", ενώ το 2011, πραγματοποιήθηκε και μεγάλη περιοδεία με σκοπό να προωθήσουν τον δίσκο. Στην σήμερον ημέρα το γκρουπ παραμένει αδρανές, χωρίς να έχει διαλυθεί, ενώ και τα πέντε μέλη, παραμένουν φίλοι και συνεχίζουν ακάθεκτοι να δημιουργούν μουσική, ο καθένας με το δικό του χαρακτηριστικό στυλ.

Δισκογραφία
-----------

***Ως Βόρεια Αστέρια***

* *Χαλαρά* (2003)
* *Χαλαρότερα* (2004)
* Squeezy Anks - H.A.S.H. Mixtape (2007)
* *Τα Αυθεντικά της Πόλης* (2010)
* *5 Αστέρων* (2010)

***Ως Άλυτοι Γρίφοι***

* "Νέκυια" (2003)
* "Πύρινο Δίδυμο (Λίγο Πριν)" (2005)

**Ως Ανάποδα Καπέλα**

* "Δεν Μας Ξες Καλά" (2007)
* "Film Noir" (2012)

Μέλη
----

* Μικρός Κλέφτης (MC)
* Λεξ (MC)
* Τζαμάλ (MC)
* 
* Ζήνων (MC)
* Mondi (παραγωγός)
* 3D (ΜC)
* Des (MC)
* Aldo (MC,παραγωγός)
* Dof (MC,παραγωγός)
* Squeezy Anks (παραγωγός)
*

Εξωτερικοί σύνδεσμοι
--------------------

* Βόρεια Αστέρια στο Discogs
* Συνέντευξη στο hip-hop.gr